विशुद्धानन्द परमहंस
विशुद्धानन्द परमहंसदेव एक आदर्श योगी, ज्ञानी, भक्त तथा सत्य संकल्प महात्मा थे। परमपथ के इस प्रदर्शक ने योग तथा विज्ञान दोनों ही विषयों में परमोच्च स्थिति प्राप्त कर ली थी। इनके बचपन का नाम भोलानाथ था। इनका जन्म बंगाल के वर्धमान जिले में बण्डूल ग्राम में शुभ बंग-फाल्गुन मास के उन्तीसवें दिन हुआ था। इनके पिताजी का नाम अखिलचन्द्र चट्टोपाध्याय और माताजी का नाम राजराजेश्वरी देवी था।